Raskriteria vir hulp: 'Gryp in, meneer die president' | Maroela Media
Solidariteit het pres. Cyril Ramaphosa in 'n brief gevra om in te gryp in die departement van toerisme se besluit om ras as kriteria te gebruik met die toekenning van hulp gedurende die Covid-19-krisis.
Solidariteit en AfriForum is na verwagting Dinsdag in die hof om die departement van toerisme se besluit te laat hersien om ras as kriteria in dié krisis te gebruik. Solidariteit het nou 'n beroep op Ramaphosa gedoen om polities in te gryp sodat 'n skikking buite die hof bereik kan word waarin die partye ooreenkom dat ras nie as kriteria gebruik sal word nie.
Ter wille van die regsproses vra Solidariteit dat Ramaphosa voor Maandag 27 April om 09:00 sal reageer. Die brief is Saterdag aan Ramaphosa gestuur.
Die Covid-19-pandemie het die toerismebedryf lamgelê. (Foto: Love South Africa/Facebook)
"U het by verskeie geleenthede 'n oproep op mede-Suid-Afrikaners gedoen om teen die nuwe onsigbare vyand saam te staan om die lewe van ons geliefdes en ons lewensmiddele te beskerm. Hierdie virus ken nie velkleur nie en diskrimineer teen niemand nie. Almal word geraak en almal moet saamstaan."
Solidariteit sê die departement van toerisme het oënskynlik anders besluit en ras word gebruik in die besluit oor wie by die verligtingsfonds vir die bedryf mag baat. Die organisasie sê tydens een van die grootste krisisse in Suid-Afrika word Suid-Afrikaners steeds op grond van hulle ras verdeel.
"U vra vir almal se hulp, tog wil die minister van toerisme nie almal help nie."
Solidariteit sê die toerismebedryf gaan die laaste een wees wat ná die Covid-19-krisis weer op sy voete sal kan kom. Weens veral streng reisbeperkings word die bedryf swaar getref.
"Hierdie fonds sluit onder meer groot ondernemings, die meeste mikro-ondernemings in wit mense se besit en klein ondernemings wat nie vir belastingdoeleindes geregistreer is nie (die meeste daarvan in die besit van swart mense) uit," lui die brief.
"Slegs maatskappye met 'n omset van minder as R5 miljoen per jaar en wat vir belastingdoeleindes geregistreer is, kwalifiseer om hulp van hierdie fonds te ontvang."
Solidariteit sê 'n klein groepie swart eienaars, slegs 7% van die sektor, kwalifiseer vir die leeueaandeel van die verligting wat die fonds bied. In geheel word 93% van eienaars, asook duisende klein informele swart ondernemings van enige hulp uitgesluit.
"Van die 350 000 werknemers in die bedryf is twee uit elke drie swart. Hierdie fonds sluit die oorgrote meerderheid van hierdie broodwinners uit," skryf Hermann aan die president.
Solidariteit voer aan die fonds diskrimineer op twee vlakke – eerstens teenoor die wit eienaars van ondernemings en tweedens teenoor alle werknemers, wit én swart.
"Hongerte slaan nie werknemers wie se werkgewers wit is oor nie."
Die departement voer in hofstukke aan swart bemagtiging moet as kriteria gebruik word.
Solidariteit sê egter die doel van swart ekonomiese bemagtiging is om die ongelykhede van die verlede reg te stel: In dié geval gaan dit egter nie daaroor om diegene wat voorheen benadeel is te bevoordeel nie, maar om oorlewing.
Hermann sê volgens die regulasies van swart ekonomiese bemagtiging is mikro-maatskappye vrygestel van swart ekonomiese bemagtiging in normale omstandighede. Te midde die Covid-19-krisis is swart bemagtiging en die vele administratiewe en finansiële verpligtinge wat daarmee gepaardgaan skielik van toepassing op hierdie ondernemings, sê Solidariteit.
"In hierdie krisis is die hekkie wat deur ondernemings in besit van wit mense oorkom moet word, baie hoër as wat dit in normale omstandighede is."
"U het gesê dat die koronavirus 'n positiewe nalatenskap kan inhou wat Suid-Afrikaners kan byeenbring deur ons vasbeslotenheid vir oorlewing. Hierdie hulp wat aangebied word, maar gegrond is op ras, kan egter Suid-Afrikaners verdeel. Dit kan die negatiewe nalatenskap van die koronakrisis wees."
Hermann skryf Solidariteit sal intussen voortgaan om alles in sy vermoë te doen om die virus te help beveg sodat mense gesond kan werk.
"Ons dra u en almal in ons mooi land op in ons gebede."
Mnr Hermann dankie vir julle pogings om mense wat uitgesluit word ten opsigte van finansieele hulp te help. Self dink ek nie jul gaan iets reg kry met die patetiese ministers nie. Ten minste is jul sigbaar en laat jul stem hoor. Die ander wat voor verkiesings smse stuur elke paar uur is skielik doodstil. STERTE
Kan die wit busnes mense nie besef gee net vir wit mense werk nie so manier sal coverment besef wat aan die gebeur is
Solidariteit doen uitstekende werk, en ek dink nie daar is genoeg woorde om ons dank te betuig nie. Ek stem saam met Willem se kommentaar, dat die kanse om Ramaphosa of die regering se benadering tot die toekenning van fondse te verander maar skraal is. Ramaphosa is geen staatsman nie, as hy was, sou 'n brief van Solidariteit nie nodig gewees het nie.
Ons sal moet saamstaan teen hierdie diskriminerende wette en beleid ,ek kan nie verstaan hoekom dr Groenewald nie in hierdie tye klem lê daarop nie dit is verkeerd en kan nie geduld word nie .
Ek kan ook nie verstaan wat van die ander politieke partye geword het nie. Waar is die VF+ nou eweskielik? O ja…dit is nie verkiesing tyd nie, nou onthou ek. Ek stel voor wit klein besighede neem net wit werkers indiens na dese. Ek is seker daar is baie wittes wat goeie werk kan lewer met dieselfde salaris. Ek neem net witmense in en ek is heel tevrede met my besluit. Probeer net en kyk, jy sal dalk verbaas wees!